बीमार भाई अय्यूब का निधन 1954 में ही हो गया था। सबसे बड़े भाई नूर मोहम्मद का निधन 1991 में हुआ, जबकि अनुज नासिर खान ने, जिन्होंने फिल्मों में थोड़ी सफलता पाई थी, दो विवाह किए, पहले के. आसिफ की बहन सुरैया से और बाद में अभिनेत्री बेगम पारा से। नासिर भी एक घातक चर्म रोग के शिकार हुए, जिससे उनका फिल्म करियर चौपट हो गया। दिल का दौरा पड़ने से मई 1976 में उनका अमृतसर में निधन हो गया, जब वे अपनी एक ही फिल्म के सिलसिले में शूटिंग के लिए कुल्लू मनाली गए थे। पिछले दशक में कुछ फिल्मों में नायक के रूप में आया अय्यूब खान बेगम पारा और नासिर खान का ही बेटा है, जिसने अपनी फूफी फौजिया की बेटी से निकाह किया है।